Terry Pratchett

Terence David John Pratchett (28. aprill 1948 Beaconsfield, Inglismaa – 12. märts 2015 Broad Chalke, Inglismaa) oli inglise ulmekirjanik.

Tema teosed on tuntud huumori ja kõige pilamise poolest. See tegi temast J. R. R. Tolkieni ja George R. R. Martini kõrval Eesti viimaste aastate ühe suurima müügituluga teoste autori.Suri koomilise fantaasiakirjanduse legend Terry Pratchett Üle poole tema loomingust kuulub "Kettamaailma" sarja ning selle tuntuimad tegevusliinid on saamatu võlur Rincewind, linnavahid ja nõiad. Samuti kirjutas Pratchett sarja raamatuid noomidest.

2007. aastal diagnoositi Pratchettil Alzheimeri tõbi. Temast sai üks tuntumaid dementsusravi väljatöötamise eest võitlejaid ja eutanaasia legaliseerimise pooldajaid. Ta suri 66-aastaselt Alzheimeri tõppe.

 Elukäik 
 Lapsepõlv 
Pratchett sündis 28. aprillil 1948 Beaconsfieldis Buckinghamshire'is. Ta oli David ja Eileen Pratchetti ainus laps. Kooliteed alustas ta Holtspuri koolis. 1957. aastal kolis ta pere Somersetti Bridgwateris. 1959. aastal sooritas ta eksamid ja pääses õppima High Wycombe'i tehnikagümnaasiumi (hiljem John Hampdeni humanitaargümnaasium). Seal oli ta väitlusklubi aktiivne liige ja kirjutas kooli ajakirja lugusid. Pratchetti sõnul oli ta "raskesti kirjeldatav õpilane" ja "Who's Who" sissekandes nimetas ta hariduse omandamise kohaks Beaconsfieldi raamatukogu.

Üks tema varaseid hobisid oli astronoomia. Tal oli teleskoop ja ta kogus kosmosekaardikesi. Ta soovis saada astronoomiks, aga selle välistas kehv matemaatikaoskus. Pratchetti hakkas huvitama ulmekirjandus ja ta hakkas 1963.–1964. aastast osalema ulmekirjanduse konverentsidel, kuid paar aastat pärast seda, kui oli läinud tööle, lõpetas ta neil konverentsidel osalemise. Tema lugemisvara hulka kuulusid H. G. Wellsi ja Arthur Conan Doyle'i teosed ning "iga raamat, mida peaks lugema".

Pratchett avaldas 1962. aastal High Wycombe'i tehnikagümnaasiumi ajakirjas oma esimese lühijutu "Äririvaalid". See oli lugu mehest nimega Crucible, kes leidis oma korterist väävlisuitsus Saatana. "Hadese äri" avaldati kooli ajakirjas, kui Pratchett oli 13-aastane, 2 aastat hiljem jõudis see lugu juba laiema avalikkuseni.

Pratchett sooritas koolieksamid ja asus õppima kunsti, inglise keelt ja ajalugu. Pratchett soovis saada ajakirjanikuks ja 1965. aastal lahkus ta 17-aastaselt koolist. Ta asus tööle Bucks Free Pressi. Seal kirjutas ta pseudonüümi all muuhulgas ka lastenurka. Ühes loos nimetas Pratchett esmakordselt raamatu "Vaibarahvas" tegelasi.

 Karjääri algus 

Pratchetti kirjandusliku läbimurde aastaks kujunes 1968, kui ta intervjueeris Peter Bander van Durenit, väikese kirjastuse Colin Smythe Ltd direktori asetäitjat. Pratchett mainis van Durenile, et oli kirjutanud "Vaibarahva" käsikirja. Colin Smythe Ltd avaldas selle raamatu koos Pratchetti illustratsioonidega 1971. aastal. Pärast seda kirjutas Pratchett raamatud "Päikese varjukülg" ja "Strata", mis ilmusid 1976. ja 1981. aastal.

Pärast mitme ameti pidamist ajakirjanduses sai Terryst Elektritootmise Keskbüroo pressiesindaja. Pratchett viskas hiljem nalja, et ta oli demonstreerinud laitmatut ajastust, sest otsustas ametit vahetada varsti pärast Three Mile Islandi tuumaõnnetust ja sattus tööle firmasse, mille vastutusalas olid ka tuumajaamad. Lisaks ütles ta, et "kirjutaks raamatu oma kogemustest, kui arvaks, et keegi teda usub".

Esimene Kettamaailma romaan "Võlukunsti värv" ilmus 1983. aastal. Pratchetti populaarsus hakkas kasvama, kui BBC kasutas järjejutusaates tema kirjutatud raamatuid "Võlukunsti värv" ja hiljem ilmunud raamatut "Võluv võrdsus". Pärast seda sai Pratchetti raamatute kirjastusõiguse endale Victor Gollanczi kirjastus, mis oli Pratchetti kirjastajaks 1997. aastani. Pratchett oli esimene ulmekirjanik, kelle raamatu avaldas Gollanczi kirjastus. Pratchetti müügiagendiks sai Colin Smythe.

1987. aastal, pärast neljanda Kettamaailma raamatu avaldamist, lahkus Pratchett Elektritootmise Keskbüroost, et teenida elatist kirjutamisega. Tema raamatute müüginumbrid tõusid kiiresti ja paljud teosed jõudsid müügiedetabelite tippu. Ajalehe The Times andmetel olid Pratchetti teosed 1996. aastal Suurbritannias suurima läbimüügiga ja mees ise suurima sissetulekuga kirjanik.

 Hilisem elu 

Terry Pratchett abiellus 1968. aastal Lyn Purvesiga ja nad kolisid 1970. aastal Somersetti Rowberrow's. Seal sündis neil 1976. aastal tütar Rhianna, kellest sai samuti kirjanik. 1993. aastal kolis pere väikekülla Broad Chalke'i, mis asub Wiltshire'i krahvkonnas Salisburyst läänes.

2001. aastal külastas Pratchett Eestit ja kohtus oma lugejatega nii Tallinnas kui ka Tartus.

2008. aasta 31. detsembril löödi Pratchett rüütliks.

Terry Pratchett kirjeldas ennast humanistina ja oli Briti Humanistliku Assotsiatsiooni teenekas toetaja. Lisaks oli ta ühenduse "High Wycombe'i raamatukogu sõbrad" patroon. 2013. aastal pidas ta kõne Beaconsfieldi raamatukogus, mida ta oli lapsena külastanud, ja annetas kogu ürituse tulu raamatukogule. Mitmel korral külastas ta ka oma endist kooli, et sealsete õpilastega vestelda ja oma endises koolis ringi vaadata.

Mure inimkonna tuleviku pärast motiveeris teda paigaldama oma maja katusele päiksepaneele ja oma astronoomiahobi jaoks oli tal aias väike observatoorium. Tema järgi on nimetatud asteroid (127005 Pratchett).

 Surm 

Pratchett suri 12. märtsil 2015 oma kodus Alzheimeri tõppe. Ajaleht The Telegraph kirjutas viitega anonüümsele allikale, et kuigi Pratchett oli abistatud enesetapu pooldaja, oli tema surm loomulik. Pärast Pratchetti surma kirjutas tema assistent Rob Wilkins Terry Pratchetti ametlikule Twitteri kontole:

LÕPUKS, SIR TERRY, ME PEAME KOOS KÕNDIMA

Terry võttis Surma käe ja järgnes talle läbi uste ja musta kõrbe, läbi lõputu öö.

Lõpp.

Kapiteelkirjas kõne vihjab sellele, kuidas surm Terry Pratchetti raamatutes kõneleb.

Pärast kirjaniku surma avaldasid talle austust mitmed tuntud isikud, kelle hulgas olid Briti peaminister David Cameron ja koomik Ricky Gervais ning kirjanikud Nick Harkaway, Ursula Le Guin, Terry Brooks, Margaret Atwood, George R. R. Martin ja Neil Gaiman. Arvutimänge tootev firma Frontier Developments lisas uue kosmosejaama Pratchett's Disci mängu "Elite: Dangerous". Redditi kasutajad organiseerisid austusavalduse, mille raames lisati lehekülje vastustesse HTTP päis "X-Clacks-Overhead: GNU Terry Pratchett". Sellega viidati Kettamaailma raamatule "Postiteenistus".

 Teosed 
Eesti keelde on tõlgitud enamik Pratchetti romaanidest, kahe erandiga ("Vaibarahvas" ja "Head ended") on need välja andnud kirjastus Varrak. Neist enamik (v.a "Hämmastav Maurice ja tema õpetatud närilised", Tiffany Achingi lood ("Tillud vabamehed", "Kübaratäis taevast", "Talvesepp", "Ma kannan keskööd" ja "Karjase kroon"), Johnny Maxwelli triloogia ning "Bromeliaadi" raamatud) on ilmunud Varraku raamatusarjas "F-sari".

 Aasta  Teos  Eestikeelne pealkiri  Aasta  Tõlkija1971  "The Carpet People"  "Vaibarahvas"  1999  Eve Laur 1989  "Truckers"  "Autojuhid" (triloogia "Bromeliaad ehk õielt õiele" I osa)  2008  Allan Eichenbaum 1990  "Diggers"  "Kaevajad" (triloogia "Bromeliaad ehk õielt õiele" II osa)  2008  Allan Eichenbaum 1990  "Wings"  "Tiivad" (triloogia "Bromeliaad ehk õielt õiele" III osa)  2008  Allan Eichenbaum 1990  "Good Omens: The Nice and Accurate Prophecies of Agnes Nutter, Witch" (koos Neil Gaimaniga) "Head ended"  2001, 2010  Tiina Randus 1992  "Only You Can Save Mankind"  "Vaid sina suudad inimkonna päästa" (Johnny Maxwelli triloogia)  2006  Andris Feldmanis 1993  "Johnny and the Dead"  "Johnny ja surnud" (Johnny Maxwelli triloogia)  2007  Andris Feldmanis 1996  "Johnny and the Bomb"  "Johnny ja pomm" (Johnny Maxwelli triloogia)  2007  Andris Feldmanis 2012  "The Long Earth" (koos Stephen Baxteriga)  "Pikkmaa" (Pikkmaa sari)  2013  Allan Eichenbaum 2013  "The Long War" (koos Stephen Baxteriga)  "Pikksõda" (Pikkmaa sari)  2014  Allan Eichenbaum

 Kettamaailma sari 

 Aasta  Teos  Eestikeelne pealkiri  Kesksed tegelased  Aasta  Tõlkija1983  "The Colour of Magic"  "Võlukunsti värv"  Rincewind  1997, 2001  Urmas Alas 1986  "The Light Fantastic"  "Fantastiline valgus"  Rincewind  1998, 2005  Krista Kaer 1987  "Equal Rites"  "Võluv võrdsus"  Nõiad, võlurid  1999, 2011  Aet Varik 1987  "Mort"  "Mort"  Surm  2000  Allan Eichenbaum 1988  "Sourcery"  "Ürgsorts"  Rincewind, võlurid  2001  Kaaren Kaer, Karl Martin Sinijärv 1988  "Wyrd Sisters"  "Õed nõiduses"  Nõiad  2001  Piret Purru, Aet Varik 1989  "Pyramids"  "Püramiidid"  Kettamaailma kultuurid: Djelibeybi  2001  Allan Eichenbaum 1989  "Guards! Guards!"  "Vahid! Vahid!"  Linnavahtkond  2002  Allan Eichenbaum 1990  "Faust Eric"  "Eric"  Rincewind  2002, 2011  Kaaren Kaer 1990  "Moving Pictures"  "Liikuvad pildid"  Võlurid jt  2002  Avo Reinvald 1991  "Reaper Man"  "Vikatimees"  Surm, võlurid  2002  Kaaren Kaer 1991  "Witches Abroad"  "Nõiad võõrsil"  Nõiad  2003  Avo Reinvald 1992  "Small Gods"  "Väikesed jumalad"  Kettamaailma kultuurid: Omnia; ajaloomungad  2003  Allan Eichenbaum 1992  "Lords and Ladies"  "Härrasrahvas"  Nõiad, võlurid  2003  Allan Eichenbaum 1993  "Men at Arms"  "Relvis mehed"  Linnavahtkond  2003  Kaaren Kaer 1994  "Soul Music"  "Hinge muusika"  Surm, Susan Sto Helit, võlurid  2004  Avo Reinvald 1994  "Interesting Times"  "Huvitav aeg"  Rincewind, võlurid  2004  Avo Reinvald 1995  "Maskerade"  "Maskeraad"  Nõiad  2005  Triinu Pakk-Allmann 1996  "Feet of clay"  "Savijalad"  Linnavahtkond  2005  Allan Eichenbaum 1996  "Hogfather"  "Orikavana"  Surm, Susan Sto Helit, võlurid  2004  Allan Eichenbaum 1997  "Jingo"  "Patrioot"  Linnavahtkond  2005  Allan Eichenbaum 1998  "The Last Continent"  "Viimane manner"  Rincewind, võlurid  2006  Allan Eichenbaum 1998  "Carpe Jugulum"  "Carpe Jugulum"  Nõiad  2006  Triinu Pakk-Allmann 1999  "The Fifth Elephant"  "Viies elevant"  Linnavahtkond  2006  Allan Eichenbaum 2000  "The Truth"  "Tõde"  Ankh-Morpork, linnavahtkond, Ankh-Morporki Ajaleht  2007  Allan Eichenbaum 2001  "Thief of Time"  "Ajavaras"  Surm, Susan Sto Helit, ajaloomungad  2007  Allan Eichenbaum 2001  "The Last Hero"  –  Rincewind, võlurid, linnavahtkond  –  – 2001  "The Amazing Maurice and His Educated Rodents"  "Hämmastav Maurice ja tema õpetatud närilised"  Mitmed (Überwaldis)  2003  Kaaren Kaer 2002  "Night Watch"  "Öövahtkond"  Linnavahtkond, ajaloomungad  2008  Allan Eichenbaum 2003  "The Discworld companion" (koos Stephen Briggsiga)  "Kettamaailma teejuht"  –  2004  Allan Eichenbaum 2003  "The Wee Free Men"  "Tillud vabamehed"  Tiffany Aching  2005  Kaaren Kaer 2003  "Monstrous Regiment"  "Koletislik rügement"  Kettamaailma kultuurid: Borogravia; linnavahtkond, Ankh-Morporki Ajaleht  2008  Allan Eichenbaum 2004  "A Hat Full of Sky"  "Kübaratäis taevast"  Tiffany Aching, nõiad  2006  Kaaren Kaer 2004  "Going Postal"  "Postiteenistus"  Niiske von Lipwig, Ankh-Morpork  2009  Allan Eichenbaum 2005  "Thud!"  "Malakas"  Linnavahtkond  2009  Allan Eichenbaum 2006  "Wintersmith"  "Talvesepp"  Tiffany Aching, nõiad  2011  Allan Eichenbaum 2007  "Making Money"  "Rahategu"  Niiske von Lipwig, Ankh-Morpork  2010  Allan Eichenbaum 2009  "Unseen Academicals"  "Nähtamatud akadeemikud"  Võlurid, Rincewind, teised  2010  Allan Eichenbaum 2010  "I Shall Wear Midnight"  "Ma kannan keskööd"  Tiffany Aching, nõiad  2011  Allan Eichenbaum 2011  "Snuff"  "Tubakas"  Linnavahtkond (Sam Vimes)  2012  Allan Eichenbaum 2013  "Raising Steam"  "Auru juurde"  Niiske von Lipwig  2014  Allan Eichenbaum 2015  "The Shepherd's Crown"  "Karjase kroon"  Tiffany Aching  2016  Allan Eichenbaum

 Viited 

 Välislingid 
 Terry Pratchett Ulmekirjanduse BAASis
 Kettamaailma koduleht
 Terry Pratchettile antud autasud
 Raamatukoi (raamatupood): Terry Pratchetti raamatud
 Varrak (kirjastus): Terry Pratchetti raamatud
 TerryPratchettBooks (inglise keeles / originaalnimed) (HarperCollinsi kirjastuse koduleht)
 Bibliograafia (inglise keeles)
 Terry Pratchett löödi rüütliks Forte, 21. veebruar 2009
 Maris Meiesaar, "Terry Pratchett ja õigus surra", Eesti Päevaleht, 20. veebruar 2010
 Sir Terry Pratchett, renowned fantasy author, dies aged 66, BBC News Online, 12. märts 2015 (inglise keeles)

Kategooria:Inglise kirjanikud
Kategooria:Suurbritannia ulmekirjanikud
Kategooria:Sündinud 1948
Kategooria:Surnud 2015